దీపక్ బైజ్

దీపక్ బైజ్ భారతదేశానికి చెందిన రాజకీయ నాయకుడు. ఆయన 2019లో జరిగిన లోక్‌సభ ఎన్నికలలో బస్తర్ లోక్‌సభ నియోజకవర్గం నుండి తొలిసారి లోక్‌సభ సభ్యుడిగా ఎన్నికయ్యాడు. 
జననం, విద్యాభాస్యం 
దీపక్ కుమార్ బైజ్ ఛత్తీస్‌గఢ్ రాష్ట్రం, బస్తర్ జిల్లా, గధియా గ్రామంలో 14 జూలై 1981న బి.ఆర్. బైజ్, లక్ష్మీ బాయి దంపతులకు జన్మించాడు. ఆయన డబుల్ ఎంఏ (పొలిటికల్ సైన్స్ అండ్ ఎకనామిక్స్, ఎల్‌ఎల్‌బీ పూర్తి చేశాడు.

రాజకీయ జీవితం
దీపక్ బైజ్ భారత జాతీయ కాంగ్రెస్ పార్టీ ద్వారా రాజకీయాలలోకి వచ్చి పార్టీలో వివిధ హోదాల్లో పని చేసి 2008 నుండి 2019 వరకు చిత్రకోట్  నియోజకవర్గం నుండి మూడుసార్లు ఎమ్మెల్యేగా ఎన్నికయ్యాడు. ఆయన ఆ తరువాత 2019లో బస్తర్ లోక్‌సభ నియోజకవర్గం నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి బైదురామ్ కశ్యప్ పై ఓట్ల మెజారిటీతో గెలిచి తొలిసారి లోక్‌సభ సభ్యుడిగా ఎన్నికై పార్లమెంట్‌లో 13 సెప్టెంబర్ 2019 నుండి 12 సెప్టెంబర్ 2020 వరకు  విదేశీ వ్యవహారాల స్టాండింగ్ కమిటీ సభ్యుడిగా, రసాయన & ఎరువులపై స్టాండింగ్ కమిటీ సభ్యుడిగా, గిరిజన వ్యవహారాల మంత్రిత్వ శాఖలోని సలహా కమిటీ సభ్యుడిగా పని చేశాడు. 

దీపక్ కుమార్ బైజ్ 2023 శాసనసభ ఎన్నికలలో కాంగ్రెస్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి వినాయక్ గోయల్ చేతిలో ఓడిపోయాడు.

మూలాలు  


వర్గం:17వ లోక్‌సభ సభ్యులు
వర్గం:ఛత్తీస్‌గఢ్ నుండి ఎన్నికైన లోక్‌సభ సభ్యులు
వర్గం:ఛత్తీస్‌గఢ్ వ్యక్తులు
వర్గం:ఛత్తీస్‌గఢ్ రాజకీయ నాయకులు